इस कविता की अंतिम पंक्ति हमें सोचने के लिए बाध्य कर देती है । उनके प्रश्न में यह भी शामिल है कि यह हमारे शहर की पहचान तो है, पर यह सही पहचान नहीं है । एक आदमी, दूसरे आदमी को खींच रहा है । बैल की तरह आदमी का बोझ खींचते हुए कलकत्ता की तपती सड़कों पर नंगे पैर दौड़ रहा है । विकास के इस दौर में, जहाँ कलकत्ता को लंदन जैसा बनाने की बात की जा रही है, जहाँ भू-गर्भ रेल दौर रहा है, निश्चय की बड़े शर्म की बात है कि एक आदमी दूसरे आदमी को खींच रहा है । यह हमारे लिए गर्व की बात नहीं होनी चाहिए और न ही इससे हमारे शहर की पहचान होनी चाहिए।